CELEX: 32022D0172
Language: hu
Date: 2022-02-07 00:00:00
Title: A Bizottság (EU) 2022/172 végrehajtási határozata (2022. február 7.) a 874–876 MHz és a 915–921 MHz frekvenciasávon belül a kis hatótávolságú eszközök által használt rádióspektrum harmonizációjáról szóló (EU) 2018/1538 végrehajtási határozat módosításáról (az értesítés a C(2022) 608. számú dokumentummal történt) (EGT-vonatkozású szöveg)

2022.2.9.   
               
               
                  HU
               
               
                  Az Európai Unió Hivatalos Lapja
               
               
                  L 28/21
               
            
         A BIZOTTSÁG (EU) 2022/172 VÉGREHAJTÁSI HATÁROZATA
         (2022. február 7.)
         a 874–876 MHz és a 915–921 MHz frekvenciasávon belül a kis hatótávolságú eszközök által használt rádióspektrum harmonizációjáról szóló (EU) 2018/1538 végrehajtási határozat módosításáról
         
            
               (az értesítés a C(2022) 608. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozatra (Rádióspektrum-határozat) (1) és különösen annak 4. cikke (3) bekezdésére,
         mivel:
         
                     (1)
                  
                  
                     A kis hatótávolságú eszközök általában tömegpiaci és/vagy hordozható termékek, amelyek könnyen szállíthatók és használhatók a határokon keresztül. A spektrumhoz történő hozzáférés feltételeinek eltérései akadályozhatják a termékek szabad mozgását, növelik azok előállítási költségeit, és az engedély nélküli használat következtében más rádióalkalmazások és -szolgálatok káros zavarásának kockázatát hordozzák. A 2006/771/EK bizottsági határozat (2) a kis hatótávolságú eszközök széles köre számára harmonizálta a spektrumhasználat műszaki feltételeit, így ennek eredményeként ezek sokkal enyhébb szabályozási rendszer hatálya alá tartoznak, és csak a nemzeti jog szerinti általános engedélyezés körébe tartoznak.
                  
               
                     (2)
                  
                  
                     Az (EU) 2018/1538 bizottsági végrehajtási határozat (3) harmonizálta a 874–876 MHz és a 915–921 MHz frekvenciasávnak a műszakilag fejlett rádiófrekvenciás azonosítási (RFID) megoldások, valamint az adathálózatok hálózatba kapcsolt kis hatótávolságú eszközein alapuló „dolgok internete” alkalmazások általi használatának műszaki feltételeit. Ezekben a frekvenciasávokban a megosztási környezet eltér a 2006/771/EK határozat alapján alkalmazandó környezettől, ezért külön szabályozási rendszerre van szükség.
                  
               
                     (3)
                  
                  
                     Jóllehet a 873–874,4 MHz és a 918–919,4 MHz sávot az uniós jog vagy az európai Elektronikus Hírközlési Bizottság (ECC) határozata alapján nem harmonizálták a világméretű mobilhírközlő rendszer vasúti alkalmazása (GSM-R) általi használatra, e frekvenciasávok a Nemzetközi Távközlési Egyesület Rádiószabályzatának megfelelő nemzeti döntések alapján nemzeti szinten használhatók erre a célra. Ezért amennyiben a harmonizált műszaki feltételek nem lennének elegendőek e sávoknak a vasúti célú GSM nemzeti kiterjesztése (E-GSM-R) céljából történő használatának védelméhez, az érintett tagállamok a kis hatótávolságú eszközök használatát további követelményekhez köthetik anélkül, hogy ez befolyásolná a sávokban a kis hatótávolságú eszközök spektrumhoz való hozzáférésére vonatkozó harmonizált műszaki feltételeket. A szóban forgó korlátozások – amennyiben egy adott tagállamban szükség van rájuk – különösen az ahhoz szükséges koordinációt biztosíthatják a spektrumhasználók között, hogy lehetőség nyíljon egyfelől az E-GSM-R, másfelől az RFID-eszközök és a hálózatba kapcsolt kis hatótávolságú eszközök közötti földrajzi megosztásra.
                  
               
                     (4)
                  
                  
                     A kis hatótávolságú eszközök számára e határozattal harmonizált 874–874,4 MHz és 917,4–919,4 MHz részsávval szomszédos 874,4–880,0 MHz és 919,4–925,0 MHz párosított frekvenciasávnak a vasúti mozgó rádió általi harmonizált használata az (EU) 2021/1730 bizottsági végrehajtási határozat (4) hatálya alá tartozik. A Postai és Távközlési Igazgatások Európai Értekezlete (CEPT) 74. jelentésében értékelte a 874–874,4 MHz és a 917,4–919,4 MHz frekvenciasávú kis hatótávolságú eszközöknek és a szomszédos 874,4–880,0 MHz és 919,4–925,0 MHz frekvenciasávban működő vasúti mozgó rádiónak az együttes működését.
                  
               
                     (5)
                  
                  
                     A 676/2002/EK határozat 1. cikkének (4) bekezdésével összhangban a tagállamoknak megmarad az a joguk, hogy a közrend és a közbiztonság, valamint a honvédelem céljaira szervezzék és használják rádióspektrumukat, és ezzel összefüggésben továbbra is szabadon dönthetnek a 874–876 MHz és a 915–921 MHz frekvenciasáv és a szomszédos sávok katonai, valamint egyéb közbiztonsági és közrendi célokra történő jelenlegi és jövőbeni használatának védelméről, miközben arra kell törekedniük, hogy az e határozatban meghatározott műszaki feltételek szerint és különösen az uniós jogban meghatározott általános elveknek megfelelően a hálózatba kapcsolt kis hatótávolságú eszközök számára elérhetővé tegyék a minimális harmonizált magsávokat.
                  
               
                     (6)
                  
                  
                     A kis hatótávolságú eszközök területén bekövetkezett technológiai és piaci fejlemények figyelembevétele érdekében 2006 júliusában a 676/2002/EK határozat 4. cikkének (2) bekezdése értelmében a CEPT állandó megbízást kapott a 2006/771/EK határozat mellékletének naprakésszé tételére. Az állandó megbízás (hetedik aktualizálási ciklus) alapján elvégzett munka egyúttal az (EU) 2018/1538 végrehajtási határozat alapjául is szolgált, amely további spektrumot biztosított a kis hatótávolságú eszközök számára a 874–876 és a 915–921 MHz frekvenciasávban.
                  
               
                     (7)
                  
                  
                     2019. július 16-án a Bizottság kiadta a 2006/771/EK határozat nyolcadik aktualizálási ciklusára vonatkozó iránymutatását. Az állandó megbízás teljesítése keretében és a szóban forgó iránymutatásnak megfelelően a CEPT 2021. március 5-én benyújtotta a Bizottságnak 77. jelentését, amely több javaslatot tartalmaz az (EU) 2018/1538 végrehajtási határozat módosítására vonatkozóan. Ezek közé tartozik a kis hatótávolságú eszközökre vonatkozó fogalommeghatározások módosítása a kétértelműség elkerülése és a 2006/771/EK határozattal való összhang biztosítása érdekében. Emellett a CEPT az (EU) 2018/1538 végrehajtási határozat hatálya alá tartozó kis hatótávolságú eszközök kategóriáira vonatkozó egyes műszaki paraméterek újraértékelését is javasolja. A CEPT 77. jelentése képezi e határozat műszaki alapját.
                  
               
                     (8)
                  
                  
                     Az e határozatban meghatározott feltételek mellett működő kis hatótávolságú eszközöknek meg kell felelniük a 2014/53/EU európai parlamenti és tanácsi irányelvnek (5) is.
                  
               
                     (9)
                  
                  
                     Az (EU) 2018/1538 végrehajtási határozatot ezért módosítani kell.
                  
               
                     (10)
                  
                  
                     Az e határozatban előírt intézkedések összhangban vannak a Rádióspektrum-bizottság véleményével,
                  
               ELFOGADTA EZT A HATÁROZATOT:
         
            1. cikk
            
                        1.
                     
                     
                        Az (EU) 2018/1538 végrehajtási határozat a következőképpen módosul:
                        A 2. cikk helyébe a következő szöveg lép:
                        
                           „2. cikk
                           E határozat alkalmazásában:
                           
                                       1.
                                    
                                    
                                       »kis hatótávolságú eszköz«: olyan, kis távolság áthidalására szolgáló, kis teljesítményű, adásra és/vagy vételre alkalmas rádiós eszköz, amellyel egy- vagy kétirányú információátvitel valósítható meg;
                                    
                                 
                                       2.
                                    
                                    
                                       »káros zavarástól mentes és nem védett jelleg«: rádiótávközlési szolgálat számára nem okozható káros zavarás, továbbá nem igényelhető ezen eszközök védelme a rádiótávközlési szolgálatok által keltett zavarással szemben.
                                    
                                 
                                       3.
                                    
                                    
                                       »kis hatótávolságú eszköz kategóriája«: a spektrumot hasonló műszaki spektrumhozzáférési mechanizmusok útján vagy közös felhasználási forgatókönyvek alapján használó kis hatótávolságú eszközök vagy hálózatba kapcsolt kis hatótávolságú eszközök csoportja.”
                                    
                                 
                     
                  
                        2.
                     
                     
                        A melléklet helyébe az e határozat mellékletében szereplő szöveg lép.
                     
                  
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2022. február 7-én.
            
               
                  a Bizottság részéről
               
               Thierry BRETON
               
                  a Bizottság tagja
               
            
         
         
            (1)  HL L 108., 2002.4.24., 1. o.
         
         
            (2)  A Bizottság 2006/771/EK határozata (2006. november 9.) a kis hatótávolságú eszközök által használt rádióspektrum harmonizációjáról (HL L 312., 2006.11.11., 66. o.).
         
            (3)  A Bizottság (EU) 2018/1538 végrehajtási határozata (2018. október 11.) a 874–876 MHz és a 915–921 MHz frekvenciasávon belül a kis hatótávolságú eszközök által használt rádióspektrum harmonizációjáról (HL L 257., 2018.10.15., 57. o.).
         
            (4)  A Bizottság (EU) 2021/1730 végrehajtási határozata (2021. szeptember 28.) a 874,4–880,0 MHz és a 919,4–925,0 MHz párosított frekvenciasávnak, valamint az 1 900–1 910 MHz párosítatlan frekvenciasávnak a vasúti mozgó rádió általi harmonizált használatáról (HL L 346., 2021.9.30.,1. o.).
         
            (5)  Az Európai Parlament és a Tanács 2014/53/EU irányelve (2014. április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről (HL L 153., 2014.5.22., 62. o.).
      
      
         
            MELLÉKLET
            A kis hatótávolságú eszközök frekvenciasávjai a vonatkozó harmonizált műszaki feltételekkel és végrehajtási határidőkkel
            Az alábbi táblázat a frekvenciasávok és a kis hatótávolságú eszközök kategóriáinak (lásd a 2. cikk 3. pontját) különböző kombinációit, a spektrumhozzáférés harmonizált műszaki feltételeit és a vonatkozó végrehajtási határidőket tartalmazza.
            Az e határozat hatálya alá tartozó valamennyi sávra és kis hatótávolságú eszközre vonatkozó általános műszaki feltételek a következők:
            
                        —
                     
                     
                        A tagállamok kötelesek az e táblázatban megadott adóteljesítmény, térerősség és teljesítménysűrűség maximális értékén belül engedélyezni a spektrumhasználatot. A 3. cikk (3) bekezdésének megfelelően a tagállamok kevésbé szigorú feltételeket is szabhatnak, azaz a spektrum használatát magasabb adóteljesítmény, térerősség és teljesítménysűrűség mellett is engedélyezhetik, amennyiben ez nem csorbítja vagy veszélyezteti a kis hatótávolságú eszközöknek az e határozattal harmonizált sávokban való megfelelő egyidejű működését.
                     
                  
                        —
                     
                     
                        A tagállamoknak csak a táblázatban megadott „további paraméterek (csatornákra és/vagy csatorna-hozzáférésre és -foglalásra vonatkozó követelmények)” kiszabására van lehetőségük, és nem vezethetnek be más paramétereket, illetve spektrumhozzáférési és zavarcsökkentési követelményeket. A 3. cikk (3) bekezdésének értelmében a kevésbé szigorú feltételek azt jelentik, hogy a tagállamok az adott rubrikában szereplő „további paraméterek (csatornákra és/vagy csatorna-hozzáférésre és -foglalásra vonatkozó követelmények)” előírásokat el is hagyhatják, illetve megengedhetnek magasabb értékeket is, amennyiben ez nem befolyásolja hátrányosan a harmonizált sávra vonatkozó megfelelő megosztási környezetet.
                     
                  
                        —
                     
                     
                        A tagállamok csak a táblázatban megadott „a használatra vonatkozó egyéb korlátozások”-at szabhatják meg, és nem vezethetnek be további használati korlátozásokat, kivéve, ha a 3. cikk (2) bekezdésében említett feltételek alkalmazandók. Mivel a 3. cikk (3) bekezdése értelmében kevésbé szigorú feltételek is szabhatók, a tagállamok elhagyhatják valamely vagy az összes korlátozást, amennyiben ez nem befolyásolja hátrányosan a harmonizált sávra vonatkozó megfelelő megosztási környezetet.
                     
                  Használt kifejezések:
            A „kitöltési tényező” a Σ (Ton)/(Tobs) értékének százalékban kifejezett aránya, ahol a Ton egyetlen adóberendezés „on” ideje, a Tobs pedig a megfigyelési időtartam. A Ton-t egy megfigyelési frekvenciasávban (Fobs) kell mérni. E műszaki melléklet eltérő rendelkezése hiányában a Tobs folyamatos, egy órán át tartó időszak, az Fobs pedig az e Mellékletben meghatározott alkalmazandó frekvenciasáv. A 3. cikk (3) bekezdésének értelmében a kevésbé szigorú feltételek azt jelentik, hogy a tagállamok a kitöltési tényező esetében magasabb értéket is engedélyezhetnek.
            
                        
                           Sáv sorszáma
                        
                     
                     
                        
                           Frekvenciasáv
                        
                     
                     
                        
                           Kis hatótávolságú eszköz kategóriája
                        
                     
                     
                        
                           Maximális adóteljesítmény/maximális térerősség/maximális teljesítménysűrűség
                        
                     
                     
                        
                           További paraméterek (csatornákra és/vagy csatorna-hozzáférésre és -foglalásra vonatkozó követelmények)
                        
                     
                     
                        
                           A használatra vonatkozó egyéb korlátozások
                        
                     
                     
                        
                           Végrehajtási határidő
                        
                     
                  
                        1.
                     
                     
                        874–874,4 MHz  ([8])
                        
                     
                     
                        Általános alkalmazású kis hatótávolságú eszközök  ([1])
                        
                     
                     
                        500 mW ERP
                        Adaptív teljesítményszabályozás (APC) szükséges; másik lehetőségként olyan egyéb zavarcsökkentő technikák is alkalmazhatók, amelyek legalább egyenértékű spektrum-összeférhetőségi szintet biztosítanak.
                     
                     
                        Olyan spektrumhozzáférési és zavarcsökkentő technikákat kell alkalmazni, amelyek megfelelő teljesítményszintet biztosítanak a 2014/53/EU irányelv alapvető követelményeinek teljesítéséhez. Amennyiben a vonatkozó technikákat olyan harmonizált szabványok vagy azok részei írják le, amelyek hivatkozásait a 2014/53/EU irányelv értelmében közzétették az Európai Unió Hivatalos Lapjában, biztosítani kell az e technikákkal legalább egyenértékű teljesítményt.
                        Sávszélesség: ≤ 200 kHz
                        Kitöltési tényező: ≤ 10 % a hálózati hozzáférési pontok esetében  ([4])
                        
                        Kitöltési tényező: 2,5 % más esetben
                     
                     
                        Ezek a használati feltételek kizárólag az adathálózatokra vonatkoznak.
                        Az adathálózaton belüli valamennyi változó telephelyű, illetve mobil eszközt egy mester hálózati hozzáférési pontnak kell vezérelnie  ([4]),  ([5]),  ([6]),  ([7])
                        
                     
                     
                        2022. július 1.
                     
                  
                        2.
                     
                     
                        917,4-919,4 MHz  ([9])
                        
                     
                     
                        Szélessávú adatátviteli eszközök  ([3])
                        
                     
                     
                        25 mW ERP
                     
                     
                        Olyan spektrumhozzáférési és zavarcsökkentő technikákat kell alkalmazni, amelyek megfelelő teljesítményszintet biztosítanak a 2014/53/EU irányelv alapvető követelményeinek teljesítéséhez. Amennyiben a vonatkozó technikákat olyan harmonizált szabványok vagy azok részei írják le, amelyek hivatkozásait a 2014/53/EU irányelv értelmében közzétették az Európai Unió Hivatalos Lapjában, biztosítani kell az e technikákkal legalább egyenértékű teljesítményt.
                        Sávszélesség: > 600 kHz és ≤ 1 MHz.
                        Kitöltési tényező: ≤ 10 % a hálózati hozzáférési pontok esetében  ([4])
                        
                        Kitöltési tényező: ≤ 2,8 % más esetben
                     
                     
                        Ezek a használati feltételek kizárólag adathálózatokban használt szélessávú kis hatótávolságú eszközökre vonatkoznak.
                        Az adathálózaton belüli valamennyi változó telephelyű, illetve mobil eszközt egy mester hálózati hozzáférési pontnak kell vezérelnie  ([4]),  ([5]),  ([6])
                        
                     
                     
                        2022. július 1.
                     
                  
                        3.
                     
                     
                        916,1-918,9 MHz  ([10])
                        
                     
                     
                        Rádiófrekvenciás azonosító (RFID) eszközök  ([2])
                        
                     
                     
                        4 W ERP-vel történő lekérdezés kizárólag a 916,3 MHz, a 917,5 MHz és a 918,7 MHz sávközépi frekvencián engedélyezett.
                     
                     
                        Olyan spektrumhozzáférési és zavarcsökkentő technikákat kell alkalmazni, amelyek megfelelő teljesítményszintet biztosítanak a 2014/53/EU irányelv alapvető követelményeinek teljesítéséhez. Amennyiben a vonatkozó technikákat olyan harmonizált szabványok vagy azok részei írják le, amelyek hivatkozásait a 2014/53/EU irányelv értelmében közzétették az Európai Unió Hivatalos Lapjában, biztosítani kell az e technikákkal legalább egyenértékű teljesítményt.
                        Sávszélesség: ≤ 400 kHz
                     
                     
                        
                            ([5]),  ([6]),  ([7])
                        
                     
                     
                        2022. július 1.
                     
                  
                        4.
                     
                     
                        917,3–918,9 MHz
                     
                     
                        Általános alkalmazású kis hatótávolságú eszközök  ([1])
                        
                     
                     
                        500 mW ERP
                        Adás kizárólag a 917,3–917,7 MHz és a 918,5–918,9 MHz frekvenciatartományban engedélyezett.
                        Adaptív teljesítményszabályozás (APC) szükséges; másik lehetőségként olyan egyéb zavarcsökkentő technikák is alkalmazhatók, amelyek legalább egyenértékű spektrum-összeférhetőségi szintet biztosítanak.
                     
                     
                        Olyan spektrumhozzáférési és zavarcsökkentő technikákat kell alkalmazni, amelyek megfelelő teljesítményszintet biztosítanak a 2014/53/EU irányelv alapvető követelményeinek teljesítéséhez. Amennyiben a vonatkozó technikákat olyan harmonizált szabványok vagy azok részei írják le, amelyek hivatkozásait a 2014/53/EU irányelv értelmében közzétették az Európai Unió Hivatalos Lapjában, biztosítani kell az e technikákkal legalább egyenértékű teljesítményt.
                        Sávszélesség: ≤ 200 kHz
                        Kitöltési tényező: ≤ 10 % a hálózati hozzáférési pontok esetében  ([4])
                        
                        Kitöltési tényező: ≤ 2,5 % más esetben.
                     
                     
                        Ezek a használati feltételek kizárólag az adathálózatokra vonatkoznak.
                        Az adathálózaton belüli valamennyi változó telephelyű, illetve mobil eszközt egy mester hálózati hozzáférési pontnak kell vezérelnie
                        
                            ([4]),  ([5]),  ([6]),  ([7])
                        
                     
                     
                        2022. július 1.
                     
                  
                        5.
                     
                     
                        917,4–919,4 MHz  ([9])
                        
                     
                     
                        Általános alkalmazású kis hatótávolságú eszközök  ([1])
                        
                     
                     
                        25 mW ERP
                     
                     
                        Olyan spektrumhozzáférési és zavarcsökkentő technikákat kell alkalmazni, amelyek megfelelő teljesítményszintet biztosítanak a 2014/53/EU irányelv alapvető követelményeinek teljesítéséhez. Amennyiben a vonatkozó technikákat olyan harmonizált szabványok vagy azok részei írják le, amelyek hivatkozásait a 2014/53/EU irányelv értelmében közzétették az Európai Unió Hivatalos Lapjában, biztosítani kell az e technikákkal legalább egyenértékű teljesítményt.
                        Sávszélesség: ≤ 600 kHz
                        Kitöltési tényező: ≤ 1 %,
                     
                     
                        Ezek a használati feltételek kizárólag adathálózatokban használt kis hatótávolságú eszközökre vonatkoznak.
                        Az adathálózaton belüli valamennyi változó telephelyű, illetve mobil eszközt egy mester hálózati hozzáférési pontnak kell vezérelnie  ([4]),  ([5]),  ([6])
                        
                     
                     
                        2022. július 1.
                     
                  
               ([1])  Az „általános alkalmazású kis hatótávolságú eszközök” kategóriába – alkalmazástól és rendeltetéstől függetlenül – minden olyan rádiós eszköz beletartozik, amely teljesíti az adott frekvenciasáv tekintetében meghatározott műszaki feltételeket. Jellemző felhasználási területek: távmérés, távvezérlés, riasztók, általános adatátvitel, továbbá egyéb alkalmazások.
            
               ([2])  A „rádiófrekvenciás azonosító (RFID) eszközök” kategóriába a címkén és címkeolvasón alapuló rádiótávközlő rendszerek tartoznak, amelyek részei a következők: élőlényhez vagy tárgyhoz rögzített rádiós eszköz (címke), valamint a címkét aktiváló és abból adatokat kiolvasó adóvevő egység (címkeolvasó). Jellemző felhasználási területek: árucikkek nyomon követése és azonosítása, például az elektronikus árufelügyelet (EAS) céljából, továbbá az – elem nélküli, elemes rásegítésű vagy elemmel működő – címkével ellátott árucikkekkel kapcsolatos adatok gyűjtése és továbbítása. A címkeolvasó ellenőrzi a címkétől kapott információt, majd továbbítja a központi számítógépnek.
            
               ([3])  A „szélessávú adatátviteli eszközök” kategóriába a spektrumhoz való hozzáféréshez szélessávú modulációs technikát alkalmazó rádiós eszközök tartoznak. Jellemző felhasználási területek: vezetéknélküli hozzáférési rendszerek, például rádiós helyi hálózatok (WAS/RLAN-ok) vagy adathálózatokban használt szélessávú kis hatótávolságú eszközök.
            
               ([4])  Az adathálózat hálózati hozzáférési pontja olyan helyhez kötött földfelszíni kis hatótávolságú eszköz, amely csatlakozási pontként szolgál az adathálózat más kis hatótávolságú eszközei számára az adott adathálózaton kívül található szolgáltatási platformok eléréséhez. Az adathálózat kifejezés hálózati elemként szolgáló több kis hatótávolságú eszközre, beleértve a hálózati hozzáférési pontot is, és a köztük lévő vezetéknélküli összeköttetésekre utal.
            
               ([5])  A 3. cikk (1) bekezdésének megfelelően a frekvenciasávok kijelölése és elérhetővé tétele nem kizárólagos és megosztott jelleggel történik. A harmonizált műszaki feltételeknek lehetővé kell tenniük a legtöbb tagállamban a legtöbb kis hatótávolságú eszköznek a nemzeti jog szerinti általános engedélyezési rendszer hatálya alá tartozó üzemeltetését. Ez nem érinti az (EU) 2018/1972 irányelv 46. és 51. cikkét, valamint a 2014/53/EU irányelv 3. cikkének (2) bekezdését és 7. cikkét. A rádiószolgálatok védelmének biztosítása érdekében a tagállamok korlátozhatják e bejegyzés használatát annak kikötésével, hogy a telepítést és az üzemeltetést csak professzionális felhasználók végezhetik, továbbá egyedi engedélyezést is előirányozhatnak, például a földrajzi megosztás kezelése érdekében, és/vagy zavarcsökkentő technikák alkalmazását is megfontolhatják.
            
               ([6])  Azok a tagállamok, amelyekben ezt a frekvenciatartományt – vagy annak egy részét – a közrend, a közbiztonság, valamint a honvédelem céljaira használják, és a koordináció nem lehetséges, dönthetnek úgy, hogy a 676/2002/EK határozat 1. cikke (4) bekezdésének és e határozat 3. cikke (2) bekezdésének megfelelően részben vagy egészben eltekintenek e bejegyzés végrehajtásától.
            
               ([7])  A szomszédos sávokban működő rádiószolgálatok – például intermoduláció vagy blokkolás miatt történő – zavarásának elkerülése érdekében szükség lehet emellett nemzeti szabályokra, például helyi koordinációra.
            
               ([8])  Ez a 874–874,4 MHz frekvenciatartomány a harmonizált minimális magsáv.
            
               ([9])  Ez a 917,4–919,4 MHz frekvenciatartomány a harmonizált minimális magsáv.
            
               ([10])  Az RFID-címkék nagyon alacsony teljesítményszinten (–10 dBm ERP) válaszolnak az RFID-lekérdezési csatornák körüli frekvenciatartományban, és meg kell felelniük a 2014/53/EU irányelv alapvető követelményeinek.